
CLARIFICĂRI  
ÎN ATENȚIA TUTUROR CELOR INTERESAȚI !

Ca urmare a solicitărilor de clarificări primite privind  achiziția directă pentru serviciile de formare profesională și organizare programe de formare cu anunțul de publicitate nr. 85247/06.04.2017, vă transmitem următoarele precizări:

Solicitare 1
Întrebare:

Privind achiziția de servicii de formare profesională și organizare programe de formare în cadrul proiectului “Dezvoltarea capacității administrației publice centrale de a realiza studii de impact”, am rugămintea la dvs. să ne precizați dacă se acceptă susținerea programelor de formare pe parcursul a 40 de ore (respectiv 8 ore de formare/zi) și eliberarea autorizației ANC pentru un număr de 32 de ore de formare.
Răspuns:

Programul de formare în vederea obținerii certificării de ”Formator” va fi organizat pe durata a 6 zile, asigurându-se 5 zile formare (40 de ore de formare, respectiv 8 ore de formare/zi, fără pauze, în intervalul luni-vineri) pentru fiecare sesiune/grupă de formare. 

Ziua a 6-a pentru fiecare sesiune de formare va fi dedicată etapei de testare în vederea obținerii certificării și se va desfășura în ziua de luni imediat următoare finalizării sesiunii de formare respectivă.
Durata programului de formare este menționată și pe certificatul de absolvire al cursantului, în consecință certificarea și autorizarea ANC trebuie să respecte durata programului de formare (40 ore de formare) conform cerinței din Caietul de sarcini.

Solicitare 2
Întrebarea 1:

Spațiul pe care îl propunem pentru organizarea programelor de formare și prestarea serviciilor de formare profesională este situat în București, Bdul. Națiunilor Unite nr….. Considerați că este corespunzător cerinței din caietul de sarcini privind locul în care se regăsește sala de instruire?

Răspuns 1:

Spațiul propus este corespunzător în măsura în care respectă cerințele din caietul de sarcini, respectiv, ”într-o locație centrală, ușor accesibilă, pe o rază de aproximativ 3 km față de Km 0 al Bucureștiului, într-o zonă în care sunt dispuse mai multe sedii ale instituțiilor publice.” 

Întrebarea 2:

Pauzele de lucru reprezintă pauzele de cafea și pauza de prânz. În cazul în care ați solicitat în caietul de sarcini ca spațiul destinat pauzelor de lucru trebuie să se regăsească în incinta locației în care se se află sala de instruire, în apropiere de aceasta, înțelegerea noastră cum că masa de prânz se va servi în aceeași locație este corectă?

Răspuns 2:

Înțelegerea operatorului este corectă. Sala de instruire și spațiul destinat servirii prânzului trebuie să fie în aceeași locație.

